**Všeobecne záväzné nariadenie obce Markuška**

**č. 2 /2015**

**o mieste a čase zápisu dieťaťa na plnenie povinnej školskej dochádzky v základnej škole a materskej škole**

 Obecné zastupiteľstvo v Markuške na základe ustanovenia § 6 zákona SNR č. 369/1990 Zb. o obecnom zriadení v znení neskorších predpisov a zákona NR SR č. 245/2008 Z.z. o výchove a vzdelávaní a o zmene a doplnení niektorých zákonov

**v y d á v a**

toto VZN o mieste a čase zápisu dieťaťa na plnenie povinnej školskej dochádzky v základnej škole a materskej škole

**Čl. 1**

**Úvodné ustanovenia**

1. Predmetom tohto všeobecne záväzného nariadenia (ďalej len VZN) je určenie miesta a času zápisu dieťaťa na plnenie povinnej školskej dochádzky v Základnej škole v Markuške a v Materskej škole v Markuške.

**Čl. č. 2**

**Určenie miesta a času zápisu dieťaťa do Materskej školy v Markuške**

1. Zákonný zástupca dieťaťa prihlási dieťa na zápis v materskej škole (ďalej len zápis).

2. Predškolská dochádzka začína začiatkom školského roka, ktorý nasleduje po dni, keď dieťa dovŕši piaty rok veku a dosiahne predškolskú spôsobilosť.

3. Zápis detí pre školský rok sa koná:

a./ miesto zápisu : Materská škola Markuška

b./ termín zápisu: 2. týždeň v mesiaci apríl, deň streda

c./čas zápisu : od 8.00 hod. do 16.00 hod.

4. Materská škola pri zápise dieťaťa vyžaduje osobné údaje :

a/ meno a priezvisko, dátum narodenia, rodné číslo, miesto narodenia, národnosť, štátne

občianstvo, trvalé bydlisko dieťaťa.

b/ meno a priezvisko, adresa zamestnávateľa, trvalé bydlisko zákonných zástupcov.

*5. Dátum, miesto a čas zápisu podľa tohto VZN zverejní:*

*- obec na informačnej tabuli a na svojom webovom sídle*

**Čl. č. 3**

**Určenie miesta a času zápisu dieťaťa na plnenie povinnej školskej dochádzky v Základnej škole Markuška**

1. Zákonný zástupca dieťaťa je povinný prihlásiť dieťa na plnenie povinnej školskej dochádzky v základnej škole (ďalej len zápis).

2. Povinná školská dochádzka začína začiatkom školského roka, ktorý nasleduje po dni, keď dieťa dovŕši šiesty rok veku a dosiahne školskú spôsobilosť.

3. Zápis detí pre školský rok sa koná:

a./ miesto zápisu : Základná škola Markuška

b./ termín zápisu: : 2. týždeň v mesiaci apríl, deň streda

c./čas zápisu : od 8.00 hod. do 16.00 hod.

4. Základná škola pri zápise dieťaťa vyžaduje osobné údaje :

a/ meno a priezvisko, dátum narodenia, rodné číslo, miesto narodenia, národnosť, štátne

občianstvo, trvalé bydlisko dieťaťa.

b/ meno a priezvisko, adresa zamestnávateľa, trvalé bydlisko zákonných zástupcov.

*5. Dátum, miesto a čas zápisu podľa tohto VZN zverejní:*

*- obec na informačnej tabuli a na svojom webovom sídle*

**Čl. č. 4**

**Záverečné ustanovenia**

1. Obecné zastupiteľstvo v Markuške sa uznieslo na vydaní tohto VZN dňa 09.10.2015

Uznesením č. V/35/2015 a VZN nadobúda účinnosť 15. dňom od vyvesenia na úradnej tabuli Obce Markuška.

2. Toto VZN ruší platnosť VZN č. 3/2013 o mieste a čase zápisu dieťaťa na plnenie povinnej školskej dochádzky v základnej škole a materskej škole .

V Markuskše, 12.10.2015

 Ondrej Lipták

 starosta obce

Návrh VZN vyvesený na úradnej tabuli Obce Markuška, dňa 24.09.2015

Návrh VZN zvesený z úradnej tabule Obce Markuška, dňa 9.10.2015

VZN vyvesené na úradnej tabuli Obce Markuška, dňa 12.10.2015

*VZN nadobúda účinnosť 15. dňom od vyvesenia na úradnej tabuli obce Markuška,*

 *t.j. 01.01.2016*